pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ " เป็นห่วง เดือนนี้มีวันหยุดหลายวัน ขอประชาชน มีวินัยดูแลตนเอง วางแผนการเดินทางอย่างระมัดระวัง ลดความเสี่ยงการรับ/แพร่เชี้อ โควิด-19
วันอังคารที่ 12 ตุลาคม 2564
โฆษกรัฐบาล เผย "นายกฯ " เป็นห่วง  เดือนนี้มีวันหยุดหลายวัน  ขอประชาชน มีวินัยดูแลตนเอง  วางแผนการเดินทางอย่างระมัดระวัง ลดความเสี่ยงการรับ/แพร่เชี้อ โควิด-19
โฆษกรัฐบาล เผย "นายกฯ " เป็นห่วง  เดือนนี้มีวันหยุดหลายวัน  ขอประชาชน มีวินัยดูแลตนเอง  วางแผนการเดินทางอย่างระมัดระวัง ลดความเสี่ยงการรับ/แพร่เชี้อ โควิด-19
วันนี้ 12 ต.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยประชาชน ยิ่งโดยเฉพาะการเดินทางไกลในช่วงนี้ ซึ่งมีปริมาณฝนตกหนักทั่วพื้นที่ โดย มีปริมาณฝนตกหนัก สะสมมากกว่า 90 มิลลิเมตรกระจายทั่วประเทศ ทั้งใน ภาคเหนือ จังหวัดน่าน เพชรบูรณ์ นครสวรรค์ อุทัยธานี ภาคตะวันออกเฉียงเหนือ จังหวัดชัยภูมิ ขอนแก่น เลย หนองคาย บึงกาฬ นครพนม อุดรธานี สกลนคร ภาคตะวันออก จังหวัดระยอง จันทบุรี ตราด และภาคใต้ จังหวัด ระนอง พังงา
ทั้งนี้ เดือนตุลาคม 64 นี้ นับว่ามีวันหยุดราชการหลายวัน ทําให้มีช่วงวันหยุดยาวติดต่อกันหลายวัน อาทิ วันพฤหัสบดีที่ 21 ตุลาคม 64 ( วันออกพรรษา ซึ่งเป็นหยุดพิเศษเฉพาะภาคกลาง) วันศุกร์ที่ 22 ตุลาคม 64 (วันหยุดชดเชยวันปิยมหาราช ซึ่งเลื่อนมาจาก วันที่ 25 ตุลาคม 64 ) ทั้งนี้เป็นไปตาม มติคณะรัฐมนตรี เมื่อ วันที่ 29 ธันวาคม 2563 ซึ่งจะทําให้มีวันหยุดยาว 4 วันต่อเนี่องในบางพื้นที่
“ท่านนายกฯ ได้ฝากเตือนในช่วงวันหยุด ซึ่งบางคนที่วางแผนเดินทางไกล ต้องช่วยกันดูแลป้องกันตนเองตามมาตรการสุขอนามัยส่วนบุคคล เพี่อป้องกันและลดความเสี่ยง ไม่ให้โควิด-19 แพร่ระบาดในช่วงวันหยุด รวมทั้งติดตามพยากรณ์อากาศ ตรวจสอบยานพาหนะ เพื่อการสัญจร อย่างปลอดภัยในช่วงปลายฤดูฝนนี้ ” นาย ธนกร กล่าว
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาล ขอบคุณผู้ประกอบกิจการขนส่ง เข้าใจและตอบรับความพยายามแก้ปัญหาของ “นายก” ปรับสูตรไบโอดีเซลเหลือเพียง B7 คุมค่าการตลาด 1.40 บาท/ลิตร มีผลตั้งแต่ 1 ธ.ค.64 – 31 มี.ค.65
วันพฤหัสบดีที่ 25 พฤศจิกายน 2564
โฆษกรัฐบาล ขอบคุณผู้ประกอบกิจการขนส่ง เข้าใจและตอบรับความพยายามแก้ปัญหาของ “นายก” ปรับสูตรไบโอดีเซลเหลือเพียง B7 คุมค่าการตลาด 1.40 บาท/ลิตร มีผลตั้งแต่ 1 ธ.ค.64 – 31 มี.ค.65
โฆษกรัฐบาล ขอบคุณผู้ประกอบกิจการขนส่ง เข้าใจและตอบรับความพยายามแก้ปัญหาของ “นายก” ปรับสูตรไบโอดีเซลเหลือเพียง B7 คุมค่าการตลาด 1.40 บาท/ลิตร มีผลตั้งแต่ 1 ธ.ค.64 – 31 มี.ค.65 กองทุนน้ํามันยังคงตรึงราคาขายดีเซลไม่เกิน 30 บาทต่อลิตรคาดเดือนหน้าเหลือ 28
(25 พ.ย. 64) นายธนกร วังบุญคงชนะ โฆษกประจําสํานักนายกรัฐมนตรีขอบคุณนายอภิชาติ ไพรรุ่งเรือง ประธานสหพันธ์การขนส่งทางบกแห่งประเทศไทยและผู้ประกอบการขนส่ง ที่ตอบรับความพยายามและพอใจการแก้ปัญหาของรัฐบาลตามมติ กบง. ล่าสุด ถือเป็นความร่วมมือระหว่างภาครัฐและผู้ประกอบการ ในการแก้ไขปัญหา ด้วยการพูดคุยและเข้าใจซึ่งกันและกัน เพื่อก้าวข้ามสถานการณ์ยากลําบากนี้ไปด้วยกัน ทั้งนี้นายกรัฐมนตรี ให้ความสําคัญดูแลผู้ประกอบการทุกกลุ่ม เพื่อบรรเทาผลกระทบจากการแพร่ระบาดโควิด-19 สถานการณ์น้ําท่วม รวมทั้งราคาพลังงานโลกที่ปรับตัวสูงและยังมีแนวโน้มไม่แน่นอน ทั้งนี้ การประชุมคณะกรรมการบริหารนโยบายพลังงาน (กบง.) เมื่อวันที่ 24 พฤศจิกายน เห็นชอบมาตรการบรรเทาผลกระทบของน้ํามันดีเซลหมุนเร็วที่ปรับตัวสูงขึ้น เพิ่มเติม โดยมีแนวทางดําเนินการในช่วงเดือนธันวาคม 2564 – มีนาคม 2565 ดังนี้
1. ปรับลดสัดส่วนผสมไบโอดีเซลในน้ํามันดีเซลหมุนเร็วจากเดิมมีการผสมอยู่ 3 สัดส่วน คือ ร้อยละ 7 (บี7)
ร้อยละ 10 (บี10) และร้อยละ 20 (บี20) ให้มีสัดส่วนผสมเดียว คือ ร้อยละ 7 (บี7)
2. ขอความร่วมมือให้ผู้ค้าน้ํามันคงค่าการตลาดกลุ่มน้ํามันดีเซลหมุนเร็ว ไม่เกิน 1.40 บาทต่อลิตร
3. ให้กองทุนน้ํามันฯ ชดเชยราคาน้ํามันดีเซลหมุนเร็ว ให้สอดคล้องกับมาตรการบรรเทาผลกระทบฯ โดยยังคอยดูแลราคาขายปลีกกลุ่มน้ํามันดีเซลหมุนเร็วให้ไม่เกิน 30 บาทต่อลิตร
นายธนกร กล่าวว่า การปรับสูตรน้ํามันในครั้งนี้ รวมทั้งขอความร่วมมือผู้ค้าลดค่าการตลาดดีเซล 1.40 บาท/ลิตร คาดว่าราคาน้ํามันดีเซลจะอยู่ที่ประมาณ 28 บาทต่อลิตร ในช่วง 4 เดือนข้างหน้านี้ และยังช่วยลดภาระกองทุนน้ํามันฯ จาก 4,000 ล้านบาท/เดือน เหลือ 3,886 ล้านบาท/เดือน ประหยัดเงินกองทุนได้ 106 ล้านบาทต่อเดือนด้วย มาตรการดังกล่าวเป็นความพยายามของรัฐบาลในการช่วยเหลือผู้ประกอบให้ยังคงดําเนินธุรกิจต่อไป และใช้เงินกองทุนน้ํามันอย่างคุ้มค่าและเป็นประโยชน์ต่อประชาชนผู้บริโภคโดยตรง ตามข้อสั่งการของนายกรัฐมนตรี ที่ต้องการบรรเทาความเดือดร้อนของประชาชน ซึ่งหลังจากนี้ หน่วยงานที่เกี่ยวข้องยังคงติดตามราคาน้ํามันตลาดโลกอย่างใกล้ชิด รวมทั้งหาจะแนวทางเพิ่มเติมเพื่อลดผลกระทบต่อการดํารงชีพและค่าครองชีพประชาชนต่อไป
.....................
รัฐบาลไทย-ข่าวทำเนียบรัฐบาล-ครม.อนุมัติขยายเวลา 3 โครงการใช้จ่ายเงินกู้ฯ ของกระทรวงเกษตรฯ
วันจันทร์ที่ 24 มกราคม 2565
ครม.อนุมัติขยายเวลา 3 โครงการใช้จ่ายเงินกู้ฯ ของกระทรวงเกษตรฯ
ครม.อนุมัติขยายเวลา 3 โครงการใช้จ่ายเงินกู้ฯ ของกระทรวงเกษตรฯ
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติผลการพิจารณาของคณะกรรมการกลั่นกรองการใช้จ่ายเงินกู้ (คกง.) ในการประชุมครั้งที่ 2/2565 ดังนี้คือ อนุมัติให้กรมชลประทานขยายระยะเวลาดําเนินโครงการพัฒนาแหล่งน้ํา บริหารจัดการน้ํา และเพิ่มพื้นที่ชลประทาน กรอบวงเงิน 4,224 ล้านบาท จากเดิมสิ้นสุดเดือนธันวาคม 2564 เป็นสิ้นสุดเดือนมิถุนายน 2565 และอนุมัติให้กรมการข้าวขยายระยะเวลาดําเนินโครงการเพิ่มศักยภาพและปรับปรุงเครื่องจักรอุปกรณ์ ปรับปรุงสภาพเมล็ดพันธุ์ของศูนย์เมล็ดพันธุ์ข้าว กรอบวงเงิน 1,601 ล้านบาท จากเดิมสิ้นสุดเดือนธันวาคม 2564 เป็นสิ้นสุดเดือนกุมภาพันธ์ 2565 รวมทั้งอนุมัติให้กรมปศุสัตว์ ขยายระยะเวลาดําเนินโครงการเพิ่มศักยภาพการผลิตโคเนื้อด้วยเทคโนโลยีชีวภาพ กรอบวงเงิน 75 ล้านบาท จากเดิมสิ้นสุดเดือนธันวาคม 2564 เป็นสิ้นสุดเดือนมีนาคม 2565
ทั้งนี้ ครม. ได้มอบหมายให้ทั้ง 3 หน่วยงานที่รับผิดชอบโครงการ เร่งรัดดําเนินโครงการให้เป็นไปตามกรอบระยะเวลาที่เสนอครั้งนี้ รวมถึงเร่งแก้ไขข้อมูลโครงการในระบบติดตามและประเมินผลแห่งชาติ ให้สอดคล้องกับการปรับปรุงรายละเอียดของโครงการโดยเร็วรวมทั้งมอบหมายให้หน่วยงานรับผิดชอบโครงการที่ได้รับอนุมัติให้ดําเนินโครงการโดยใช้จ่ายจากเงินกู้ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 และพระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ให้เร่งดําเนินโครงการให้เป็นไปตามแผนที่กําหนดไว้ และจะต้องดําเนินการให้แล้วเสร็จภายในกรอบระยะเวลาที่ได้รับอนุมัติจากครม.ไว้อย่างเคร่งครัด
รัฐบาลไทย-ข่าวทำเนียบรัฐบาล-​รองปลัดฯ วรวรรณ เข้าร่วมการประชุม คณะกรรมการขับเคลื่อนการพัฒนาเศรษฐกิจ BCG Model
วันพฤหัสบดีที่ 20 มกราคม 2565
​รองปลัดฯ วรวรรณ เข้าร่วมการประชุม คณะกรรมการขับเคลื่อนการพัฒนาเศรษฐกิจ BCG Model
นางวรวรรณ ชิตอรุณ รองปลัดกระทรวงอุตสาหกรรม เข้าร่วมการประชุม คณะกรรมการขับเคลื่อนการพัฒนาเศรษฐกิจ BCG Model
รองปลัดฯ วรวรรณ เข้าร่วมการประชุม คณะกรรมการขับเคลื่อนการพัฒนาเศรษฐกิจ BCG Model
วันที่ 19 มกราคม 2565 นางวรวรรณ ชิตอรุณ รองปลัดกระทรวงอุตสาหกรรม เข้าร่วมการประชุม คณะกรรมการขับเคลื่อนการพัฒนาเศรษฐกิจ BCG Model พร้อมด้วย นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน จัดโดย สํานักงานพัฒนาวิทยาศาสตร์และเทคโนโลยีแห่งชาติ ผ่านระบบ Webex Meetings ณ ห้องประชุม อก.2 สํานักงานปลัดกระทรวงอุตสาหกรรม โดยเรื่องที่เสนอให้ที่ประชุมทราบ ได้แก่ ความก้าวหน้าของการขับเคลื่อนการพัฒนาประเทศไทนด้วยโมเดลเศรษฐกิจ BCG ปี พ.ศ. 2564 แผนและแนวทางการขับเคลื่อนการพัฒนาเศรษฐกิจ BCG Model ของกระทรวงอุตสาหกรรม พร้อมทั้งเสนอแนวทางการขับเคลื่อนการพัฒนาประเทศไทยด้วยโมเดลเศรษฐกิจ BCG เพื่อการบรรลุเป้าหมายปี พ.ศ. 2566
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่องดเดินทางไป 10 จังหวัด เพราะเป็นแหล่งติดต่อเชื้อโควิด 19
วันพฤหัสบดีที่ 14 ตุลาคม 2564
โฆษกดีอีเอสเตือนอย่าหลงเชื่องดเดินทางไป 10 จังหวัด เพราะเป็นแหล่งติดต่อเชื้อโควิด 19
โฆษกดีอีเอสเตือนอย่าหลงเชื่องดเดินทางไป 10 จังหวัด เพราะเป็นแหล่งติดต่อเชื้อโควิด 19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลเรื่องงดเดินทางไป10จังหวัดเพราะเป็นแหล่งติดต่อเชื้อโควิด19ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางกรมควบคุมโรคกระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีการส่งต่อข้อความที่ระบุว่างดเดินทางไป10จังหวัดได้แก่เชียงรายเชียงใหม่แม่ฮ่องสอนตากกาญจนบุรีราชบุรีเพชรบุรีประจวบคีรีขันธ์ชุมพรและระนองเพราะเป็นแหล่งติดต่อเชื้อโควิด19นั้นทางกรมควบคุมโรคกระทรวงสาธารณสุขได้ตรวจสอบเรื่องดังกล่าวและชี้แจงข้อเท็จจริงถึงประเด็นนี้ว่าเป็นการนําข้อมูลเก่าซึ่งเป็นข่าวปลอมเมื่อเดือนธันวาคม2563กลับมาแชร์ซ้ําอีกครั้งทั้งนี้ยังไม่มีการประกาศเตือนห้ามเดินทางไปยังพื้นที่เสี่ยงใดๆโดยขณะนี้กรมควบคุมโรคได้มีการเข้มงวดเรื่องการตรวจเฝ้าระวังอย่างละเอียดมากขึ้นหากพบความเสี่ยงจะดําเนินการตามขั้นตอนอย่างเคร่งครัดและรัดกุมทั้งการจัดเตรียมสถานที่สังเกตอาการรวมถึงทําความสะอาดฆ่าเชื้อพื้นที่ซึ่งสามารถกระทําได้ภายในระยะเวลาอันสั้นจึงยังไม่มีการประกาศปิดพื้นที่หรือจังหวัดใดในประเทศไทยตามที่กล่าวอ้าง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมควบคุมโรคกระทรวงสาธารณสุขสามารถติดตามได้ที่เว็บไซต์ddc.moph.go.thหรือโทร. 02-590-3000หากประชาชนพบข้อมูลการกระทําผิดเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
***********
รัฐบาลไทย-ข่าวทำเนียบรัฐบาล-นายกฯ ห่วง ปชช. ซื้อยารักษาโควิด-19 เองในตลาดมืด ย้ำ! ระบบสาธารณสุขไทยมีเวชภัณฑ์ต่าง ๆ เพียงพอ
วันอังคารที่ 12 กรกฎาคม 2565
นายกฯ ห่วง ปชช. ซื้อยารักษาโควิด-19 เองในตลาดมืด ย้ํา! ระบบสาธารณสุขไทยมีเวชภัณฑ์ต่าง ๆ เพียงพอ
.....
จากกระแสข่าวที่พบการโฆษณา แอบอ้างขายยารักษาอาการป่วยโรคโควิด-19 ในตลาดมืด ซึ่งเป็นการจําหน่ายยานอกระบบที่ผิดกฎหมายนั้น พลเอก ประยุทธ์ จันทร์โอชา นายกรัฐมนตรี ได้แสดงความเป็นห่วง พร้อมฝากเตือนประชาชนว่า อย่าซื้อยานอกระบบจากตลาดมืดหรือทางออนไลน์ เช่น โมลนูพิราเวียร์ (Molnupiravir) มารับประทานเอง เนื่องจากมีความเสี่ยงและไม่ปลอดภัย
.
หาก ปชช. เป็นผู้ติดเชื้อ นายกฯ ขอให้เข้าสู่การรักษาตามระบบ เพื่อให้การรักษาอยู่ในความดูแลของแพทย์ และได้รับยาตามแนวทางเวชปฏิบัติทางการแพทย์ เช่น ฟ้าทะลายโจร ฟาวิพิราเวียร์ โมลนูพิราเวียร์ หรือแพ็กซ์โลวิด เป็นต้น
.
พร้อมยืนยันว่า ระบบสาธารณสุขไทยมีเวชภัณฑ์เพียงพอสําหรับดูแลประชาชน และขอความร่วมมือกลุ่มเสี่ยง 608 ควรเข้ารับวัคซีนเข็มกระตุ้นโดยเร็ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.กษ. ติดตามแผนบรรเทาอุทกภัยในโครงการบรรเทาอุทกภัยลุ่มน้ำคลองสะพานหยี (พญาโฮ้ง) จ.พัทลุง
วันศุกร์ที่ 15 ตุลาคม 2564
รมว.กษ. ติดตามแผนบรรเทาอุทกภัยในโครงการบรรเทาอุทกภัยลุ่มน้ําคลองสะพานหยี (พญาโฮ้ง) จ.พัทลุง
รมว.กษ. ติดตามแผนบรรเทาอุทกภัยในโครงการบรรเทาอุทกภัยลุ่มน้ําคลองสะพานหยี (พญาโฮ้ง) จ.พัทลุง มีพื้นที่รับประโยชน์กว่า 22,000 ไร่
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามความก้าวหน้าโครงการบรรเทาอุทกภัยลุ่มน้ําคลองสะพานหยี(พญาโฮ้ง)ณโครงการฝายพญาโฮ้งต.ชะรัดอ.กงหราจ.พัทลุงซึ่งโครงการดังกล่าวมีแผนดําเนินการในปี2565 - 2568โดยจะดําเนินการก่อสร้างฝายน้ําล้นแบบพับได้ควบคุมโดยระบบไฮดรอลิกจํานวน1แห่งคลองระบายน้ําคอนกรีตเสริมเหล็กความยาว14,500เมตรประตูระบายน้ําปากคลองจํานวน1แห่งประตูระบายน้ํากลางคลองจํานวน6แห่งประตูระบายน้ําปลายคลองจํานวน1แห่งและสะพานคอนกรีตเสริมเหล็กจํานวน18แห่ง
ทั้งนี้การดําเนินโครงการบรรเทาอุทกภัยลุ่มน้ําคลองสะพานหยี(พญาโฮ้ง)จะช่วยบรรเทาอุทกภัยป้องกันอันตรายต่อชีวิตและทรัพย์สินของราษฎรในพื้นที่รวมกว่า22,000ไร่ใน4ตําบลทั้งต.ชะรัดต.สมหวังต.ท่าแคและต.นาโหนดอีกทั้งยังช่วยให้การระบายน้ําหลากในลุ่มน้ํามีประสิทธิภาพมากขึ้น
"จากที่ได้สัญญากับพี่น้องประชาชนไว้ตั้งแต่ปี63ว่าจะเข้ามาช่วยแก้ไขปัญหาในพื้นที่พัทลุงนั้นผมเป็นคนรักษาคําพูดถ้ารับปากแล้วนั่นคือต้องทําให้ได้วันนี้จึงมีความยินดีอย่างยิ่งที่สามารถนํางบประมาณมาดําเนินการก่อสร้างซึ่งเริ่มดําเนินการในปี65ทั้งนี้ได้ให้ความมั่นใจว่าจะให้การสนับสนุนและดําเนินให้เสร็จตามเป้าหมายที่วางไว้"ดร.เฉลิมชัยกล่าว
รัฐบาลไทย-ข่าวทำเนียบรัฐบาล-นายกฯ ติดตามความก้าวหน้าการดำเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กำแพงเพชร ย้ำรัฐบาลมุ่งลดความเหลื่อมล้ำ แก้ปัญหาความยากจนในทุกมิติอย่างยั่งยืน
วันพฤหัสบดีที่ 7 กรกฎาคม 2565
นายกฯ ติดตามความก้าวหน้าการดําเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กําแพงเพชร ย้ํารัฐบาลมุ่งลดความเหลื่อมล้ํา แก้ปัญหาความยากจนในทุกมิติอย่างยั่งยืน
นายกฯ ติดตามความก้าวหน้าการดําเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กําแพงเพชร ย้ํารัฐบาลมุ่งลดความเหลื่อมล้ํา แก้ปัญหาความยากจนในทุกมิติอย่างยั่งยืน ให้ประชาชนมีคุณภาพชีวิตความเป็นอยู่ที่ดีขึ้น
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (7 ก.ค. 65) เวลา 12.15 น. ณ ตําบลวังบัว อําเภอคลองขลุง จังหวัดกําแพงเพชร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและคณะ ติดตามความก้าวหน้าการดําเนินการขจัดความยากจนและพัฒนาทุกช่วงวัยอย่างยั่งยืนตามหลักปรัชญาเศรษฐกิจพอเพียง ซึ่งอําเภอคลองขลุง ได้ขับเคลื่อนการดําเนินงานศูนย์อํานวยการขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.) ในระดับพื้นที่ ด้วยการปลูกสร้างบ้านที่อยู่อาศัย โดยนายกรัฐมนตรีได้มอบบ้านที่อยู่อาศัยให้กับนางขาว บุญโลก อายุ 63 ปี อาชีพรับจ้าง และมอบบ้านที่ดําเนินการเสร็จแล้วแก่ผู้แทนจํานวน 13 หลัง ซึ่งสร้างโดยโครงการบ้านกาชาดเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ประจําปี 2565 ซึ่งได้รับการสนับสนุนงบประมาณจากเหล่ากาชาดจังหวัดกําแพงเพชร โดยมีกองทุนพัฒนาบทบาทสตรีจังหวัดกําแพงเพชร และประชาชน มารอให้การต้อนรับ
โอกาสนี้ นายกรัฐมนตรีเยี่ยมชมนิทรรศการแนวทางการแก้ไขปัญหาความยากจนและพัฒนาคนทุกช่วงวัย (เมนูแก้จน) ตามมิติความขัดสน 5 มิติความขัดสน ประกอบด้วย 1. ความมั่นคงทางเศรษฐกิจ 2. การศึกษา และทักษะที่จําเป็น 3. สถานะทางสุขภาพ 4. คุณภาพชีวิตความเป็นอยู่ และ 5. การเข้าถึงบริการ ความช่วยเหลือ และการมีส่วนร่วมในสังคม พร้อมเยี่ยมบ้านหลังเก่าของคุณยายขาวและครอบครัว โดยนายกรัฐมนตรีกล่าวให้กําลังใจ อย่าท้อ รัฐบาลให้ความสําคัญกับการแก้ไขปัญหาความยากจนและพัฒนาคนทุกช่วงวัย ที่จะต้องดําเนินการให้เกิดผลสําเร็จ พัฒนาทุกมิติและทุกพื้นที่ในประเทศ เพื่อลดความเหลื่อมล้ําและแก้ปัญหาความยากจนของประชาชนในทุกมิติอย่างยั่งยืน ให้ประชาชนมีคุณภาพชีวิตและความเป็นอยู่ที่ดีขึ้น โดยให้ทุกกระทรวงดําเนินการและบูรณาการทํางานร่วมกันอย่างเป็นระบบให้เกิดความเข้มแข็ง ให้เป็นไปตามนโยบายของรัฐบาล ที่จะแก้ปัญหาของประชาชนอย่างยั่งยืนในทุกมิติและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง สิ่งสําคัญคือการปฏิบัติงานต้องอาศัยกลไกภาคีเครือข่ายในพื้นที่ ทั้งบูรณาการร่วมกับหน่วยงานที่รับผิดชอบทั้งกระทรวง กลุ่มองค์กรสตรีจังหวัด องค์กรเอกชน สมาคม มูลนิธิต่าง ๆ ในระดับพื้นที่ ที่ร่วมกันทํางานอย่างเต็มที่เพื่อให้ประชาชนมีที่อยู่อาศัยที่มั่นคง แข็งแรงต่อไป
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง เหตุเครนล้มทับเจ็บสาหัส สั่งกสร. ลงพื้นที่ตรวจสอบทันที
วันเสาร์ที่ 26 กุมภาพันธ์ 2565
รมว.เฮ้ง ห่วงลูกจ้าง เหตุเครนล้มทับเจ็บสาหัส สั่งกสร. ลงพื้นที่ตรวจสอบทันที
รมว.แรงงาน ห่วงลูกจ้างเหตุเครน บริเวณสถานีบริการน้ํามันซัสโก้ สาขาพุทธบูชา กรุงเทพฯ ล้มทับได้รับบาดเจ็บสาหัส สั่งกสร. ตรวจสอบทันที เรียกนายจ้างสอบสาเหตุ 9 มีนาคมนี้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุเครนล้มทับคนงานได้รับบาดเจ็บภายในโครงการงานก่อสร้างอาคารร้านค้า เฟส1สถานีบริการน้ํามันซัสโก้ สาขาพุทธบูชา ตั้งอยู่เลขที่367ถนนพุทธบูชา แขวงบางมด เขตทุ่งครุ กรุงเทพมหานคร เมื่อวันที่25กุมภาพันธ์ที่ผ่านมาว่า กระทรวงแรงงานได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัย ลงพื้นที่เข้าตรวจสอบทันที เบื้องต้นพบว่าลูกจ้างที่ได้รับบาดเจ็บชื่อนางสาวสุพัตรา ฟองภู่ เป็นลูกจ้างของบริษัท เค.ที. เอ็นจิเนียริ่ง แอนด์ เซอร์วิส จํากัด ซึ่งเป็นบริษัทที่รับจ้างก่อสร้างโครงการในสถานีน้ํามันดังกล่าว ขณะเกิดเหตุรถเครนขนาด 8 ตันกําลังยกถังบําบัดน้ําเสียขนาด 2 ตัน แต่น็อตยึดบูมของรถเครนหลุด ทําให้บูมของรถเครนล้มทับลูกจ้างคนดังกล่าวที่กําลังปฏิบัติงานอยู่ จึงเป็นเหตุให้ลูกจ้างได้รับบาดเจ็บสาหัส โดยลูกจ้างได้ถูกส่งตัวเข้ารับการรักษาที่โรงพยาบาลสุขสวัสดิ์เรียบร้อยแล้ว
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานได้ส่งพนักงานตรวจความปลอดภัยของสํานักงานสวัสดิการและคุ้มครองแรงงานกรุงเทพมหานครพื้นที่ 2 และ ศูนย์ความปลอดภัยในการทํางานเขต 11เข้าตรวจสอบ และประสานหน่วยงานที่เกี่ยวข้องเข้าให้ความช่วยเหลือเรื่องสิทธิประโยชน์ตามกฎหมายของลูกจ้างรายนี้ ทั้งนี้จะเรียกนายจ้าง และผู้ที่เกี่ยวข้อง เพื่อสอบหาข้อเท็จจริงเพิ่มเติมในวันที่9มีนาคม 2565 ว่านายจ้างมีการฝ่าฝืนหรือไม่ปฏิบัติตามพระราชบัญญัติ ความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหารจัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-เอาจริง! ปรับ - จำคุก ผู้ค้าฉวยโอกาสขึ้นราคาฟ้าทะลายโจร
วันอาทิตย์ที่ 1 สิงหาคม 2564
เอาจริง! ปรับ - จําคุก ผู้ค้าฉวยโอกาสขึ้นราคาฟ้าทะลายโจร
....
“ฟ้าทะลายโจร” สมุนไพรทางเลือกช่วยรักษาผู้ป่วยโควิด-19 ที่ยังไม่มีอาการ หรือมีอาการน้อย (กลุ่มสีเขียว) และช่วยลดภาระระบบสาธารณสุข ส่งผลให้ประชาชนนิยมซื้อหากันเป็นจํานวนมาก จนขาดตลาดหรือผู้ค้าฉวยโอกาสขึ้นราคา
.
เรื่องนี้กระทรวงพาณิชย์ยืนยันว่า ได้ติดตามอย่างใกล้ชิดร่วมกับกระทรวงสาธารณสุข โดยแม้จะยังไม่มีการควบคุมราคา เพราะต้องการส่งเสริมการผลิตให้เพียงพอกับความต้องการ แต่หากค้ากําไรเกินควรจะมีความผิดตามมาตรา 29 ของ พ.ร.บ.ว่าด้วยราคาสินค้าและบริการ พ.ศ.2542 ซึ่งมีโทษจําคุก 7 ปี ปรับ 140,000 บาท หรือทั้งจําทั้งปรับ
.
ดังนั้น หากประชาชนพบเห็นการขายฟ้าทะลายโจรที่มีราคาสูงเกินควรหรือโก่งราคา สามารถร้องเรียน/แจ้งเบาะแสได้ที่ สายด่วน 1569 หรือ สนง.พาณิชย์ทุกจังหวัด โดยเจ้าหน้าที่จะเร่งดําเนินการทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 23 สิงหาคม 2564 พบพนักงานติดเชื้อไวรัส COVID-19 จำนวน 7 ราย
วันจันทร์ที่ 23 สิงหาคม 2564
ประกาศ​ ขสมก.​ ประจําวันที่ 23 สิงหาคม 2564 พบพนักงานติดเชื้อไวรัส COVID-19 จํานวน 7 ราย
ประกาศ​ ขสมก.​ ประจําวันที่ 23 สิงหาคม 2564 พบพนักงานติดเชื้อไวรัส COVID-19 จํานวน 7 ราย
1)​ พนักงานขับรถโดยสารธรรมดา สาย 114 เพศหญิง อายุ 41 ปี
2)​ พนักงานเก็บค่าโดยสารรถธรรมดา สาย 156 เพศหญิง อายุ 34 ปี
3)​ พนักงานเก็บค่าโดยสารรถปรับอากาศ สาย 68 เพศหญิง อายุ 23 ปี
4)​ พนักงานเก็บค่าโดยสารรถปรับอากาศ สาย 76 เพศหญิง อายุ 55 ปี
5)​ พนักงานเก็บค่าโดยสารรถปรับอากาศ สาย 517 เพศหญิง อายุ 35 ปี
6)​ พนักงานเก็บค่าโดยสารรถปรับอากาศ สาย 205 เพศหญิง อายุ 41 ปี
7)​ พนักงานขับรถโดยสารธรรมดา สาย 54 เพศชาย อายุ 26 ปี
รัฐบาลไทย-ข่าวทำเนียบรัฐบาล-ดีอีเอส ชู 7 เทคโนโลยีสำคัญในการพัฒนาโมเดลเศรษฐกิจใหม่ พลิกโฉมประเทศไทย ฟื้นตัวจากโควิด-19
วันพุธที่ 24 พฤศจิกายน 2564
ดีอีเอส ชู 7 เทคโนโลยีสําคัญในการพัฒนาโมเดลเศรษฐกิจใหม่ พลิกโฉมประเทศไทย ฟื้นตัวจากโควิด-19
ดีอีเอส ชู 7 เทคโนโลยีสําคัญในการพัฒนาโมเดลเศรษฐกิจใหม่ พลิกโฉมประเทศไทย ฟื้นตัวจากโควิด-19
เมื่อวันที่ 24 พฤศจิกายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดงาน และเป็นองค์ปาฐกถาพิเศษในงาน " November Series 2021 " ในหัวข้อ Accelerating the Digital Agenda to Renew Thailand’s Resiliency and Sustainable Growth ผ่าน Online Conference ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ในการนี้ ปลัดกระทรวงดิจิทัลฯ กล่าวว่า ในปี 2564 นับเป็นปีที่มีความท้าทายยิ่งสําหรับประเทศไทยและโลก ที่ทุกประเทศต้องเผชิญกับสถานการณ์การระบาดของโควิด-19 จนทําให้เกิดสภาวะวิกฤติเศรษฐกิจ ซึ่งก่อให้เกิดผลกระทบต่อประชาชนทุกระดับชั้นของสังคม ปัจจุบันการเปลี่ยนแปลงด้านเทคโนโลยีที่รวดเร็วมากขึ้น ภาครัฐจึงมุ่งเน้นการใช้ประโยชน์จากเทคโนโลยีและนวัตกรรมเพื่อสนับสนุนการฟื้นตัวจากโควิด-19 โดยการพัฒนาโมเดลเศรษฐกิจใหม่ ซึ่งเน้นการรักษาสมดุลระหว่างการเติบโตทางเศรษฐกิจ ความก้าวหน้าทางเทคโนโลยี ความเท่าเทียมทางสังคม ในวันนี้จะกล่าวถึง 7 เทคโนโลยีสําคัญต่อเศรษฐกิจในการพลิกโฉมประเทศไทยก้าวไปข้างหน้า ได้แก่ 5G และโทรคมนาคมยุคใหม่ ,ปัญญาประดิษฐ์ หรือ AI ,IOT, Data Analytics , Distributed ledger Technology หรือ DLT Quantum Computing และ ระบบอัตโนมัติ Automation และหุ่นยนต์
********************
รัฐบาลไทย-ข่าวทำเนียบรัฐบาล-​Govt strives to promote Thailand as year-round tourist destination
วันเสาร์ที่ 30 กรกฎาคม 2565
​Govt strives to promote Thailand as year-round tourist destination
​Govt strives to promote Thailand as year-round tourist destination
July 27, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has handed down a policy to concerned agencies to upgrade Thai tourism industry in a sustainable manner.
Tourism Authority of Thailand (TAT) has come up with the 2023 marketing plan to sustainably revive tourism and create balances of Thai tourism industry in all dimensions. Focus will be made on promoting high-value sustainable tourism through an integrative effort of all concerned sectors. The following 4 strategies will be implemented: 1) Drive Demand, 2) Meaningful Travel, 3) Shape supply, and 4) High Value and Sustainability. The country's soft power will also be synergized in this endeavor to further promote Thailand as "world-class tourism destination".
With regard to domestic tourism promotion, the campaign "365 Days of Thai Wonders... Daily Traveling" will be launched by highlighting identities and uniqueness of each region that are to the liking of wide-ranging groups of tourists in order to increase their spending. As for the long-term plan, TAT has planned to promote Thailand as year-round tourist destination, promote open area-based markets in new countries, such as Saudi Arabia, and in secondary cities of existing markets. Target revenue for tourism in 2023 has been set at 2.38 trillion Baht.
In addition, Agoda.com, world’s renowned tourism digital platform, conducted a survey on 2022 world’s most popular destinations for post-pandemic, and Bangkok topped the list, while Pattaya ranks 8th.
The Prime Minister commended all concerned agencies for their integrative and efficient effort in the development of Thai tourism industry, which has boosted the confidence of foreign tourists, and sustain Thailand’s popularity as top tourist destination. He also instructed them to continue to create awareness among the tourists, and elevate Thai tourism industry toward sustainable growth, in line with current competitiveness and socio-economic challenges of the new world.
รัฐบาลไทย-ข่าวทำเนียบรัฐบาล-ไทยขยับอันดับความมั่นคงสุขภาพโลกขึ้นเป็น 1 ในท๊อป 5 ของโลก เเละอันดับ 1 ของเอเชีย
วันศุกร์ที่ 10 ธันวาคม 2564
ไทยขยับอันดับความมั่นคงสุขภาพโลกขึ้นเป็น 1 ในท๊อป 5 ของโลก เเละอันดับ 1  ของเอเชีย
ไทยขยับอันดับขึ้นเป็นอันดับที่ 5 จาก 195 ประเทศ​ที่มีความเข้มแข็งด้านความมั่นคงด้านสุขภาพจากมหาวิทยาลัยจอนส์ ฮอปกินส์ เผยไทยได้อันดับหนึ่งจากทุกประเทศด้านการตรวจจับโรคและรายงานที่รวดเร็ว (Early Detection and Reporting)
และเป็นอันดับสองด้านการตอบโต้รวดเร็ว (Rapid Response) ไทยเป็นประเทศกําลังพัฒนาประเทศเดียวที่ถูกจัดให้อยู่ในอันดับ 1 ใน 10 ของโลก และเป็นอันดับที่ 1 ในเอเชีย
วันนี้ (10 ธันวาคม 2564) นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า เมื่อพฤศจิกายน 2562 ประเทศไทยได้รับการจัดอันดับให้เป็นประเทศที่มีระดับความเข้มแข็งด้านความมั่นคงด้านสุขภาพ (Health Security) เป็นอันดับที่ 6 จากทั้งหมด 195 ประเทศ ซึ่งเป็นประเทศกําลังพัฒนาประเทศเดียวที่ถูกจัดให้อยู่ในอันดับ 1 ใน 10 ของโลกและเป็นอันดับที่ 1 ในเอเชียจากทีมนักวิจัยจากมหาวิทยาลัยจอนส์ ฮอปกินส์ (John Hopkins University และ Nuclear Threat Initiative) ได้นําเสนอผลการวิจัยระดับความเข้มแข็งด้านความมั่นคงด้านสุขภาพ (Health Security) ล่าสุด มหาวิทยาลัยจอนส์ ฮอปกินส์ รายงานผลการประเมินระดับใหม่ ปี 2564 พบว่า ไทยขยับขึ้นเป็นอันดับ 5 จาก 195 ประเทศ ด้วยคะแนน 68.2 จาก 100 คะแนน
ตลอด 2 ปีที่ผ่านมา ประเทศไทยสนับสนุนทรัพยากรเพื่อสร้างความเข้มแข็งในการเฝ้าระวัง ป้องกัน ควบคุมโรคอย่างเต็มที่ อันเห็นได้จากการตรวจพบผู้ป่วยโควิด 19 รายแรกนอกประเทศจีน ที่สนามบินสุวรรณภูมิ หรือการเฝ้าระวังสายพันธุ์กลายพันธุ์ และตอบโต้สถานการณ์การระบาดอย่างมีประสิทธิภาพ ทําให้ไทยเป็นอันดับ 1 (91.5 จาก 100 คะแนน) ในด้านความสามารถในการตรวจจับโรคและรายงานที่รวดเร็ว รองลงมาคือ ออสเตรเลีย และสหรัฐอเมริกา นอกจากนี้ยังเป็นอันดับที่ 2 จากทุกประเทศที่เด่นด้านการตอบโต้ที่รวดเร็ว (67.3 จาก 100 คะแนน) รองจากฟินแลนด์ ส่วนหนึ่งเป็นผลสําเร็จจากการที่ไทยเป็นประธานวาระความมั่นคงด้านสุขภาพ (GHSA Chair) ในปีที่ผ่านมา ที่เน้นการทํางานกับภาคส่วนที่เกี่ยวข้อง สร้างเครือข่ายที่เข้มแข็งและทํางานโดยประยุกต์หลักสุขภาพหนึ่งเดียว พร้อมการติดตามประเมินผลการทํางานอย่างต่อเนื่อง ทําให้สามารถระบุแนวทางการดําเนินงานได้อย่างชัดเจนและตรงประเด็น เพิ่มศักยภาพในการเฝ้าระวัง ป้องกันควบคุมโรคได้
“ประเทศไทยจะไม่สามารถประสบความสําเร็จในการดําเนินการเฝ้าระวัง ป้องกันควบคุมโรค หากไม่ได้รับความร่วมมือจากทุกภาคส่วน ทั้งรัฐ เอกชนและประชาชนที่ร่วมด้วยช่วยกัน โดยเฉพาะบุคลากรด่านหน้าที่ยังทํางานอย่างต่อเนื่อง การจัดอันดับนี้เป็นการสะท้อนให้สากลเห็นถึงประสิทธิภาพของนโยบายด้านสาธารณสุขและการจัดการกับการแพร่ระบาดของโรคโควิด 19” นายอนุทิน กล่าว
10 ประเทศที่ได้รับการจัดอันดับเป็นประเทศที่มีความเข้มแข็งด้านความมั่นคงด้านสุขภาพ (Health security) อันดับ 1 ได้แก่ สหรัฐอเมริกา 75.9 คะแนน 2. ออสเตรเลีย71.1 คะแนน 3. ฟินแลนด์ 70.9 คะแนน 4. แคนาดา69.8 คะแนน 5. ไทย 68.2 คะแนน 6. สโลวีเนีย 67.8 คะแนน 7. สหราชอาณาจักร 67.2 คะแนน 8. เยอรมนี 65.5 คะแนน 9. เกาหลีใต้ 65.4 คะแนน และ 10.สวีเดน 64.9 คะแนน
******************************** 10 ธันวาคม 2564
รัฐบาลไทย-ข่าวทำเนียบรัฐบาล-รมว.เฮ้ง เผยผลงานกองทุนรับงานไปทำที่บ้าน ช่วยแรงงานนอกระบบมาแล้วมากกว่า 59 ล้านบาท
วันจันทร์ที่ 22 สิงหาคม 2565
รมว.เฮ้ง เผยผลงานกองทุนรับงานไปทําที่บ้าน ช่วยแรงงานนอกระบบมาแล้วมากกว่า 59 ล้านบาท
กระทรวงแรงงาน โดยกรมการจัดหางาน แจงผลปล่อยกู้เงินกองทุนเพื่อผู้รับงานไปทําที่บ้าน ช่วยแรงงานนอกระบบที่เป็นผู้รับงานไปทําที่บ้านแล้ว 521 กลุ่ม 35 คน เป็นเงิน 59,886,000 บาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางานมีกองทุนเพื่อผู้รับงานไปทําที่บ้านที่มีลักษณะเป็นเงินกองทุนหมุนเวียน สําหรับให้ผู้รับงานไปทําที่บ้านกู้ยืมไปซื้อวัตถุดิบ หรืออุปกรณ์การผลิต หรือขยายการผลิตเพื่อสร้างอาชีพ สร้างรายได้ โดยดําเนินการช่วยเหลือแรงงานนอกระบบซึ่งเป็นผู้รับงานไปทําที่บ้านที่จดทะเบียนกับกรมการจัดหางาน ตั้งแต่ปี พ.ศ. 2548 จนถึงปัจจุบัน ทั้งสิ้น 556 ราย แบ่งเป็น 521 กลุ่ม 35 คน เป็นเงิน 59,886,000 บาท โดยในปีงบประมาณ พ.ศ. 2565 มีการยื่นขอกู้แล้ว จํานวน 22 ราย แบ่งเป็น 20 กลุ่ม 2 คน เป็นเงิน 4,140,000 บาท
“เดิมกองทุนผู้รับงานไปทําที่บ้าน เป็นแหล่งเงินทุนถูกกฎหมายที่ให้กู้ในอัตราดอกเบี้ยต่ํา ร้อยละ 3 ต่อปี แต่ในช่วงการแพร่ระบาดของโรคโควิด - 19 พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยแรงงานนอกระบบที่ได้รับผลกระทบจากสถานการณ์ และอาจถูกเอารัดเอาเปรียบซ้ําเติม กระทรวงแรงงานจึงลดอัตราดอกเบี้ยกองทุนผู้รับงานไปทําที่บ้าน จากร้อยละ 3 ต่อปี เหลือร้อยละ 0 ต่อปี ในงวดที่ 1 -12 และให้กู้ในอัตราร้อยละ 0 ต่อเนื่องมาตั้งแต่ปีงบประมาณ พ.ศ. 2564 – 2565 เพื่อบรรเทาความเดือดร้อนให้กับผู้กู้ยืมกองทุนฯ” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับผู้ที่สนใจสามารถยื่นคําขอได้จนถึง 31 ส.ค. 65 และทําสัญญากู้ยืมเงิน ภายใน 30 ก.ย. 65 โดยผู้รับงานไปทําที่บ้านที่ต้องการกู้เงินจากกองทุนฯ ต้องเป็นผู้รับงานไปทําที่บ้านที่จดทะเบียนไว้กับกรมการจัดหางานมีผลการดําเนินการและมีรายได้จากการรับงานไปทําที่บ้านหรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า 10,000 บาท วงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชําระคืนภายใน 5 ปี
“ทั้งนี้ ผู้ที่สนใจสามารถยื่นคําขอจดทะเบียน ณ สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1-10 แห่งท้องที่ที่สถานที่รับงานไปทําที่บ้านตั้งอยู่ หรือติดต่อสอบถามได้ที่กองส่งเสริมการมีงานทํา กรมการจัดหางาน กระทรวงแรงงาน โทร. 02 245 1317 หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ครม. อนุมัติ 1.32 พันล้าน เยียวยาค่าใช้จ่ายการศึกษาช่วงโควิด ครอบคลุมเด็กเล็กกว่า 6 แสนคน
วันศุกร์ที่ 8 ตุลาคม 2564
ครม. อนุมัติ 1.32 พันล้าน เยียวยาค่าใช้จ่ายการศึกษาช่วงโควิด ครอบคลุมเด็กเล็กกว่า 6 แสนคน
....
ครม. อนุมัติวงเงิน 1,320 ล้านบาท แก่โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดโควิด-19 สําหรับ เด็กเล็ก ครอบคลุม 660,000 คน ในศูนย์พัฒนาเด็กเล็ก สังกัดองค์กรปกครองส่วนท้องถิ่น โดยจ่ายให้ผู้ปกครอง รายละ 2,000 บาท
.
กรอบวงเงินนี้อยู่ภายใต้ พ.ร.ก.เงินกู้ฯ พ.ศ.2564 โดยให้กรมส่งเสริมการปกครองท้องถิ่นจัดส่งรายชื่อให้กระทรวงศึกษาธิการตรวจสอบความซ้ําซ้อนและทําฐานข้อมูลให้เป็นปัจจุบัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เตรียมความพร้อมประเด็นสารัตถะด้านโทรคมนาคมและสารสนเทศ สำหรับการเป็นเจ้าภาพจัดการประชุมเอเปคของไทย ครั้งที่ 1/2565
วันศุกร์ที่ 18 มีนาคม 2565
ดีอีเอส เตรียมความพร้อมประเด็นสารัตถะด้านโทรคมนาคมและสารสนเทศ สําหรับการเป็นเจ้าภาพจัดการประชุมเอเปคของไทย ครั้งที่ 1/2565
ดีอีเอส เตรียมความพร้อมประเด็นสารัตถะด้านโทรคมนาคมและสารสนเทศ สําหรับการเป็นเจ้าภาพจัดการประชุมเอเปคของไทย ครั้งที่ 1/2565
เมื่อวันที่ 17 มีนาคม 2565 นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมฯ ในการประชุมคณะทํางานเพื่อพิจารณาประเด็นสารัตถะด้านโทรคมนาคมและสารสนเทศ สําหรับการเป็นเจ้าภาพจัดการประชุมเอเปคของไทย ครั้งที่ 1//2565 โดยมี นางสาวกัลยา ชินาธิวร ผู้อํานวยการกองการต่างประเทศ เป็นรองประธานคณะทํางานฯ ร่วมประชุมผ่านระบบการประชุมทางไกล ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม ทั้งนี้คณะทํางานดังกล่าว ได้จัดตั้งเพื่อเป็นการสนับสนุนการปฏิบัติหน้าที่เจ้าภาพการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ไทยเป็นเจ้าภาพจัดการประชุมเอเปค ปี 2565 ในประเด็นสารัตถะด้านโทรคมนาคมและสารสนเทศ ประกอบกับกระทรวงดิจิทัลเพื่อเศรษฐกิจและสังคมมีกําหนดจะเป็นเจ้าภาพจัดการประชุมคณะทํางานเอเปคด้านโทรคมนาคมและสารสนเทศ ครั้งที่ 64 (The 64th APEC Telecommunications and Information Working Group: APEC TEL WG 64) ในเดือนพฤษภาคม 2565 ณ กรุงเทพฯ โดยการประชุมคณะทํางานฯ ครั้งที่ 1//2565 มีวัตถุประสงค์เพื่อเตรียมการในเรื่องการพิจารณากําหนดกิจกรรมการประชุม Roundtable /การประชุมเชิงปฏิบัติการ (Workshop) ภายใต้การประชุม APEC TEL WG ครั้งที่ 64 ในส่วนของไทย
*******************************
รัฐบาลไทย-ข่าวทำเนียบรัฐบาล-รมว.เฮ้ง ห่วงแรงงานไทยพลัดตกตึกเสียชีวิตในไต้หวัน สั่งทูตแรงงานทุกแห่งเข้มงวดดูแลแรงงานไทยอย่างใกล้ชิด กำชับ 5 เสือลงพื้นที่แจ้งสิทธิประโยชน์แก่ญาติ พร้อมเร่งส่งศพกลับไทยโดยเร็ว
วันศุกร์ที่ 22 ตุลาคม 2564
รมว.เฮ้ง ห่วงแรงงานไทยพลัดตกตึกเสียชีวิตในไต้หวัน สั่งทูตแรงงานทุกแห่งเข้มงวดดูแลแรงงานไทยอย่างใกล้ชิด กําชับ 5 เสือลงพื้นที่แจ้งสิทธิประโยชน์แก่ญาติ พร้อมเร่งส่งศพกลับไทยโดยเร็ว
รัฐมนตรีว่าการกระทรวงแรงงานมีความห่วงแรงงานไทยพลัดตกตึกเสียชีวิตในไต้หวัน สั่งทูตแรงงานทุกแห่งเข้มงวดดูแลแรงงานไทยอย่างใกล้ชิด กําชับ 5 เสือลงพื้นที่แจ้งสิทธิประโยชน์แก่ญาติ พร้อมเร่งส่งศพกลับไทยโดยเร็ว
เมื่อวันที่ 21 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวแสดงความเสียใจถึงกรณีที่แรงงานไทยพลัดตกจากตึกเสียชีวิตในเมืองเกาสง ไต้หวัน ว่า ตามที่ได้รับรายงานจากนางสาวจุฑารัตน์ สบู่ม่วง อัครราชทูตที่ปรึกษา (ฝ่ายแรงงาน) สํานักงานแรงงานไทย (สนร.) ณ เมืองเกาสง ว่า วันนี้ (21 ต.ค.64) เวลา 14.20 น. ตามเวลาไต้หวัน ได้เกิดเหตุแรงงานไทยรายหนึ่งพลัดตกจากชั้น 11 ตึกอาคารกั๋วเฉิง ยูเอฟโอ เลขที่ 12 ถนนฟู่ชิง ตอนที่ 4 เขตเฉียนเจิ้ง เมืองเกาสง ซึ่งเป็นที่ตั้งของสํานักงานแรงงานไทย ณ เมืองเกาสง จนทําให้เสียชีวิตในทันที ซึ่งจากการตรวจสอบพบว่า แรงงานไทยรายนี้ เป็นเพศชาย อายุ 32 ปี มีภูมิลําเนาเป็นชาวจังหวัดชัยภูมิ ทํางานโรงงาน HER CHERNG SANITARY CO;LTD. เมืองจางฮั่ว ผลิตเครื่องสุขภัณฑ์ จัดส่งโดยบริษัทจัดหางานไทยชื่อ BANSING MANPOWER CO;LTD. และอยู่ในความดูแลของบริษัทจัดหางานในไต้หวัน SOON LE DEVELOPMENT INC. ทั้งนี้ ก่อนเกิดเหตุเมื่อช่วงเช้าแรงงานไทยรายนี้ได้นั่งรถแท็กซี่มาจากจางฮั่ว เพื่อมาขอความช่วยเหลือกับเจ้าหน้าที่ สนร.เกาสง เมื่อมาถึงสํานักงานเวลาประมาณ 11.15 น. เบื้องต้นแจ้งว่ามีคนจะตามฆ่า ไม่เข้าไปทํางานโรงงาน และมีความประสงค์จะเดินทางกลับไทย เจ้าหน้าที่ได้ดูแล จัดหาอาหาร เครื่องดื่มให้รับประทาน เพื่อให้ผ่อนคลายความเครียด จนกระทั่งเมื่อเวลาประมาณ 14.20 น. จึงเกิดเหตุพลัดตกจากอาคาร ดังกล่าวข้างต้น
นายสุชาติ ยังกล่าวถึงการให้ความช่วยเหลือว่าตนได้สั่งการให้อัครราชทูตที่ปรึกษา ฝ่ายแรงงาน สนร.เกาสง ดูแลเรื่องสิทธิประโยชน์ ซึ่งจากการตรวจสอบเบื้องต้นจะได้รับเงินกองทุนประกันภัยแรงงานเป็นค่าจัดการศพ 5 เดือนของอัตราค่าจ้างขั้นต่ํา ประมาณ 120,000 เหรียญไต้หวัน (ประมาณ 143,800 บาท) และได้ประสานแจ้งญาติทราบเรื่องแล้ว ทั้งนี้ รมว.แรงงาน ยังได้กําชับให้ทูตแรงงาน สํานักงานแรงงาน (สนร.) ทุกแห่ง เพิ่มความเข้มงวดในการติดตามดูแลคนไทยที่ไปทํางานในต่างประเทศอย่างใกล้ชิดอีกด้วย ส่วนการจัดการศพนั้น ทูตแรงงานจะได้ประสานหน่วยงานที่เกี่ยวข้องเข้าดําเนินการตามความประสงค์ของญาติต่อไป
ด้าน นายบุญชอบ สุทธมนัสวงษ์ ปลัดกระทรวงแรงงาน ทันทีที่ทราบเรื่องได้โทรศัพท์ไปพูดคุยให้กําลังใจกับพ่อของแรงงานแล้ว และจะให้ สนร.เกาสง เร่งประสานหน่วยเกี่ยวข้องดําเนินการส่งศพกลับประเทศไทยโดยเร็ว รวมทั้งได้สั่งการให้หน่วยงานในสังกัดกระทรวงแรงงานจังหวัดชัยภูมิ ซึ่งเป็นพื้นที่ภูมิลําเนาของแรงงานไทยที่เสียชีวิต ลงพื้นที่ไปเยี่ยมบ้านของแรงงานไทยเพื่อแจ้งความช่วยเหลือด้านสิทธิประโยชน์ตามกฎหมายแก่ญาติพี่น้องและครอบครัวของแรงงานไทยที่เสียชีวิตได้รับทราบในทันทีซึ่งได้แก่เงินกองทุนเพื่อช่วยเหลือคนหางานไปทํางานต่างประเทศ จํานวน 4,000 บาท ในส่วนสิทธิประโยชน์เงินประกันสังคมในประเทศไทยจากการตรวจสอบสิทธิแล้วผู้เสียชีวิต ไม่ได้เป็นผู้ประกันตนตามมาตรา 33 พร้อมนี้ได้มอบของเพื่อเป็นการช่วยเหลือเบื้องต้นให้กับญาติและให้กําลังใจแก่ครอบครัวผู้เสียชีวิตอีกด้วย
รัฐบาลไทย-ข่าวทำเนียบรัฐบาล-กรมการขนส่งทางราง สรุปข้อมูลการเดินทางของประชาชน ด้วยระบบรางช่วงเทศกาลตรุษจีน 2565 ระหว่างวันที่ 28 ม.ค - 1 ก.พ. 65
วันพุธที่ 2 กุมภาพันธ์ 2565
กรมการขนส่งทางราง สรุปข้อมูลการเดินทางของประชาชน ด้วยระบบรางช่วงเทศกาลตรุษจีน 2565 ระหว่างวันที่ 28 ม.ค - 1 ก.พ. 65
รวม 5 วัน มีผู้ใช้บริการะบบราง รวม  3,264,078 คน แบ่งเป็น รถไฟระหว่างเมือง 163,091 คน และระบบรถไฟฟ้า  3,100,987 คน   มีอุบัติเหตุทางราง รวมจํานวน 7 ครั้ง มีผู้เสียชีวิต 4 ราย ผู้บาดเจ็บ 1 ราย และมีระบบรถไฟฟ้าขัดข้องรวม 2 ครั้ง
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า ในช่วงเทศกาลตรุษจีน 2565 ระหว่างวันที่ 28 มกราคม 2565 ถึงวันที่ 1 กุมภาพันธ์ 2565 รวม 5 วัน มีประชาชนใช้บริการระบบราง รวมทั้งสิ้น 3,264,078 คน สูงกว่าประมาณการ จํานวน 299,909 คน หรือมากกว่าประมาณการร้อยละ 10.12 ประกอบด้วย
1.รถไฟระหว่างเมืองของการรถไฟแห่งประเทศไทย (รฟท.) ให้บริการเดินรถวันละ 170 ขบวน มีผู้ใช้บริการรวม 163,091 คน น้อยกว่าประมาณการ 14,974 คน หรือต่ํากว่าประมาณการร้อยละ 8.41 (ประมาณการ 178,065 คน) แบ่งเป็น ผู้โดยสารเชิงพาณิชย์ 55,635 คน และผู้โดยสารเชิงสังคม 107,456 คน มีผู้โดยสารขาออกรวม 80,394 คน และผู้โดยสารขาเข้ารวม 82,697 คน สามารถรองรับผู้โดยสารที่เดินทางได้อย่างเพียงพอและไม่มีผู้โดยสารตกค้าง
ซึ่งพบว่า สายใต้มีผู้ใช้บริการมากสุดถึง 47,121 คน (ผู้โดยสารขาออก 23,512 คน ผู้โดยสารขาเข้า 23,609 คน)
รองลงมาคือสายตะวันออกเฉียงเหนือ 42,570 คน (ผู้โดยสารขาออก 21,104 คน ผู้โดยสารขาเข้า 21,466 คน) สายเหนือ 38,154 คน (ผู้โดยสารขาออก 19,123 คน ผู้โดยสารขาเข้า 19,031 คน) สายตะวันออก 21,551 คน (ผู้โดยสารขาออก 9,985 คน ผู้โดยสารขาเข้า 11,566 คน) และสายมหาชัย/แม่กลอง 13,695 คน(ผู้โดยสารขาออก 6,670 คน ผู้โดยสารขาเข้า 7,025 คน)
2. ระบบรถไฟฟ้าในเขตกรุงเทพมหานครและปริมณฑล รวมรถไฟฟ้าชานเมือง(สายสีแดง) สะสม 5 วัน จัดขบวนรถไฟฟ้าวิ่งให้บริการปกติและเพิ่มเที่ยวเสริมอีกจํานวน 63 เที่ยววิ่ง โดยมีผู้ใช้บริการ 3,100,987 คนต่อเที่ยว มากกว่าประมาณการ 314,883 คนต่อเที่ยว หรือมีผู้มาใช้บริการระบบรถไฟฟ้าสูงกว่าประมาณการร้อยละ 11.30 (ประมาณการ 2,786,104 คนต่อเที่ยว) ประกอบด้วย Airport Rail Link 145,230 คน สายสีแดง 50,182 คน สายฉลองรัชธรรม (สีม่วง) 116,318 คน สายเฉลิมรัชมงคล (สีน้ําเงิน) 864,143 คน และรถไฟฟ้าบีทีเอส (สีเขียวและสีทอง) 1,925,114 คน
สําหรับด้านความปลอดภัย ช่วง 5 วันตลอดช่วงเทศกาลตรุษจีน 2565 ที่ผ่านมา มีเหตุอันตรายทางรางรวม 7 ครั้ง มีผู้เสียชีวิต 4 รายและผู้บาดเจ็บ 1 ราย ประกอบด้วย ขบวนรถไฟชนยานพาหนะ 3 ครั้งมีผู้เสียชีวิต 2 ราย และผู้บาดเจ็บ 1 ราย ขบวนรถไฟชนคน 2 ครั้ง มีผู้เสียชีวิต 2 ราย ไม่มีผู้บาดเจ็บ และยานพหานะจอดกีดขวางทางรถไฟ 2 ครั้ง ไม่มีผู้เสียชีวิตหรือผู้บาดเจ็บ ส่วนระบบรถไฟฟ้าขัดข้อง 2 ครั้ง ประกอบด้วย ขบวนรถไฟฟ้า BTS ขัดข้องระหว่างสถานีวงเวียนใหญ่กับสถานีโพธิ์นิมิตร ฝั่งปลายทางสถานีบางหว้า และระบบรถไฟชานเมืองสายสีแดงมีอุปกรณ์ตรวจจับนับเพลาล้อที่สถานีการเคหะฝั่งขาเข้าขัดข้องส่งผลขบวนรถล่าช้า 1 เที่ยว
ทั้งนี้ กรมการขนส่งทางราง (ขร.) อยู่ระหว่างดําเนินการสอบสวนอุบัติเหตุเชิงลึก กรณีขบวนรถไฟชนรถบรรทุกในเขตพื้นที่จังหวัดอุดรธานี ที่ส่งผลให้มีผู้เสียชีวิต 2 ราย เพื่อหาสาเหตุของการเกิดอุบัติเหตุ และเสนอแนวทางการป้องกัน แก้ไขเสนอต่อกระทรวงคมนาคม เพื่อป้องกันมิให้เกิดอุบัติเหตุในลักษณะนี้ขึ้นอีกในอนาคต
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดเดินรถขบวนพิเศษขนส่งสินค้าเส้นทางภาคใต้ อำนวยความสะดวกการขนส่งสินค้าและผลไม้ในช่วงฤดูกาลเก็บเกี่ยวให้แก่ประชาชนและเกษตรกรในพื้นที่
วันพฤหัสบดีที่ 26 สิงหาคม 2564
การรถไฟแห่งประเทศไทยเปิดเดินรถขบวนพิเศษขนส่งสินค้าเส้นทางภาคใต้ อํานวยความสะดวกการขนส่งสินค้าและผลไม้ในช่วงฤดูกาลเก็บเกี่ยวให้แก่ประชาชนและเกษตรกรในพื้นที่
การรถไฟแห่งประเทศไทยเปิดเดินรถขบวนพิเศษขนส่งสินค้าเส้นทางภาคใต้ อํานวยความสะดวกการขนส่งสินค้าและผลไม้ในช่วงฤดูกาลเก็บเกี่ยวให้แก่ประชาชนและเกษตรกรในพื้นที่ เริ่ม 26 สิงหาคม - 1 ตุลาคมนี้
นายนิรุฒ มณีพันธ์ ผู้ว่าการรถไฟแห่งประเทศไทย การรถไฟแห่งประเทศไทย (รฟท.) กระทรวงคมนาคม เปิดเผยว่า รฟท. ได้เปิดเดินรถขบวนพิเศษนําร่องขนส่งสินค้าประเภทหีบห่อเส้นทางภาคใต้ เพื่ออํานวยความสะดวกในการขนส่งสินค้าให้แก่เกษตรกร และประชาชนในช่วงมาตรการควบคุมการแพร่ระบาดของโรคติดเชื้อไวรัส COVID-19 รวมถึงรองรับผลผลิตทางเกษตรที่จะออกมาจํานวนมากในช่วงฤดูกาลนี้ ให้สามารถขนส่งได้อย่างสะดวก รวดเร็ว ปลอดภัย โดย รฟท. จะเปิดให้บริการรถขบวนพิเศษแบบวันเว้นวัน เริ่มตั้งแต่วันที่ 26 สิงหาคม - 1 ตุลาคม 2564 มีรายละเอียด ดังนี้
เที่ยวไป
เริ่มวันที่ 26, 28, 30 สิงหาคม และวันที่ 1, 3, 5, 7, 9, 11, 13, 15, 17, 19, 21, 23, 25, 27, 29 กันยายน 2564
- ขบวนรถด่วนที่ 985 กรุงเทพ – สุไหงโกลก ออกจากกรุงเทพ เวลา 12.00 น. ถึงสุไหงโกลก เวลา 12.10 น. (วันรุ่งขึ้น)
เที่ยวกลับ
เริ่มวันที่ 28, 30 สิงหาคม วันที่ 1, 3, 5, 7, 9, 11, 13, 15, 17, 19, 21, 23, 25, 27, 29 กันยายน และวันที่ 1 ตุลาคม 2564
- ขบวนรถด่วนที่ 986 สุไหงโกลก - กรุงเทพ ออกจากสุไหงโกลก เวลา 11.40 น. ถึงกรุงเทพฯ เวลา 13.00 น. (วันรุ่งขึ้น)
ทั้งนี้ ขบวนรถขนส่งสินค้าจะให้บริการรับ-ส่งสินค้าตามสถานีรายทาง จํานวน 33 สถานี ประกอบด้วย กรุงเทพ สามเสน ชุมทางบางซื่อ บางบําหรุ ศาลายา นครปฐม บ้านโป่ง โพธาราม ราชบุรี เพชรบุรี หัวหิน ประจวบคีรีขันธ์ ชุมพร สวี หลังสวน ไชยา สุราษฎร์ธานี นาสาร บ้านส้อง คลองจันดี ชุมทางทุ่งสง ชะอวด พัทลุง ชุมทางหาดใหญ่ จะนะ เทพา ปัตตานี ยะลา รือเสาะ ตันหยงมัส สุไหงปาดี และสุไหงโกลก
นายนิรุฒกล่าวว่า รฟท. พร้อมพิจารณาเปิดให้บริการเดินรถขบวนพิเศษรับ - ส่งสินค้าเพิ่มขึ้น รวมทั้งขยายการขนส่งสินค้าไปยังภูมิภาคอื่น เพื่อช่วยบรรเทาความเดือดร้อนของประชาชนและเกษตรกร รวมถึงช่วยสนับสนุนการเชื่อมโยงสินค้าเกษตรจากผู้ผลิต และตลาดกลางสินค้าเกษตร ไปถึงมือผู้บริโภค ร้านค้า โรงแรม ร้านอาหาร และเครือข่ายตลาดกลางโดยตรง เป็นการช่วยระบายผลผลิตไม่เกิดปัญหาล้นตลาด และราคาตกต่ํา ตลอดจนเป็นการช่วยกระจายรายได้ลงสู่ชุมชน ทําให้เศรษฐกิจฐานรากเกิดความเข้มแข็ง
ท้ายนี้ รฟท. ขอให้คํามั่นสัญญาว่า พร้อมยืนเคียงข้าง ทําหน้าที่ดูแลประชาชน และเกษตรกรที่ได้รับความเดือดร้อนในทุกภาคส่วนอย่างเต็มกําลัง เพื่อให้ก้าวข้ามผ่านวิกฤตครั้งนี้ไปด้วยกัน โดยผู้สนใจใช้บริการขนส่งสินค้าโดยขบวนรถพิเศษ สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-๗ ธันวาคม ๒๕๖๔ วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันอังคารที่ 7 ธันวาคม 2564
๗ ธันวาคม ๒๕๖๔ วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
#๗ธันวาคม #สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-โฆษกรัฐบาลย้ำ "นายกฯ" ขับเคลื่อนพัฒนาโครงสร้างพื้นฐานคมนาคม "ทางบก-ทางราง-ทางน้ำ" ก้าวหน้าเป็นรูปธรรม ขณะที่โครงสร้างพื้นฐานดิจิทัล 5G ครอบคลุมทั่วประเทศ
วันอาทิตย์ที่ 22 พฤษภาคม 2565
โฆษกรัฐบาลย้ํา "นายกฯ" ขับเคลื่อนพัฒนาโครงสร้างพื้นฐานคมนาคม "ทางบก-ทางราง-ทางน้ํา" ก้าวหน้าเป็นรูปธรรม ขณะที่โครงสร้างพื้นฐานดิจิทัล 5G ครอบคลุมทั่วประเทศ
โฆษกรัฐบาลย้ํา "นายกฯ" ขับเคลื่อนพัฒนาโครงสร้างพื้นฐานคมนาคม "ทางบก-ทางราง-ทางน้ํา" ก้าวหน้าเป็นรูปธรรม ขณะที่โครงสร้างพื้นฐานดิจิทัล 5G ครอบคลุมทั่วประเทศ /ความเร็วอินเทอร์เน็ตบ้านแรงอันดับต้นๆ ของโลก
วันนี้ (22 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรีย้ํารัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขับเคลื่อนประเทศด้วยการพัฒนาโครงสร้างพื้นฐาน โครงข่ายและบริการด้านคมนาคมขนส่ง ทั้งทางบก ทางน้ํา ทางราง และทางอากาศเกิดผลสําเร็จอย่างเป็นรูปธรรม พร้อมกับยกระดับขีดความสามารถในการแข่งขันของประเทศ รวมถึงสนับสนุนผู้ประกอบการไทยให้เติบโต กระตุ้นเศรษฐกิจไทยให้มั่นคงและยั่งยืน
นายธนกรฯ กล่าวว่า ภาพรวมการลงทุนโครงสร้างพื้นฐานด้านคมนาคมขนส่งที่ผ่านมา รัฐบาลได้เตรียมความพร้อมการลงทุนในโครงสร้างพื้นฐาน โดยได้ดําเนินการมาอย่างต่อเนื่อง เกิดการลงทุนจริงที่มีอัตราการขยายตัวเฉลี่ยของการลงทุนของภาครัฐ ในช่วงปี 2558 – 2562 ถึงร้อยละ 7.9 ต่อปี เชื่อมโยงแต่ละภาคของประเทศ และเชื่อมต่อภูมิภาคอาเซียน ทุกทิศทาง ได้แก่
-ทางถนน : ปี 2557 มี 4,271 กิโลเมตร ปี 2564 เพิ่มเป็น 11,583 กิโลเมตรมอเตอร์เวย์ : สร้างเพิ่ม 3 เส้นทางสําคัญบางปะอิน-โคราช บางใหญ่-กาญจนบุรี และพัทยา-มาบตาพุด
-ทางราง : ปี 2557 ระยะทาง 4,073 กิโลเมตร ครอบคลุม 47 จังหวัด ส่วนใหญ่ เป็นทางเดี่ยว มีทางคู่-ทางสาม 357 กิโลเมตร ปัจจุบันมีแผนสร้างเพิ่ม ระยะเวลา 20 ปี จะมีระยะทาง 8,900 กิโลเมตร ครอบคลุม 62 จังหวัด เป็นทางคู่-ทางสาม 5,640 กิโลเมตร สถานีกลางบางซื่อ เป็นชุมทางรถไฟขนาดใหญ่ ทันสมัยที่สุด ในอาเซียน เชื่อมรถไฟทางไกล – รถไฟความเร็วสูง – รถไฟฟ้าในกรุงเทพฯ – รถไฟชานเมือง – สถานี บขส. และสนามบิน รถไฟฟ้า (กทม.และปริมณฑล) สร้างเพิ่ม 10 สาย ระยะทางรวม 204.9 กิโลเมตร อยู่ระหว่างการพิจารณาอีก 2 สาย นอกจากนี้ ยังมีรถไฟความเร็วสูงเชื่อม 3 สนามบิน และรถไฟความเร็วสูงไทย-จีน ที่อยู่ระหว่างดําเนินการ
- ทางน้ํา รัฐบาลได้เพิ่มศักยภาพรองรับปริมาณการขนส่งทางน้ํา จากเดิมปี 2557 ประมาณ 279 ล้านตัน ปี 2564 เพิ่มเป็น 355 ล้านตัน โดยพัฒนาท่าเรือมาบตาพุด และท่าเรือแหลมฉบัง เปิดเดินเรือเฟอร์รี่ “พัทยา-หัวหิน” ใช้เวลา 2 ชั่วโมง เชื่อมแหล่งท่องเที่ยวสําคัญ กระตุ้นเศรษฐกิจและการท่องเที่ยว ปีละ 4,000 ล้านบาท ส่วนทางอากาศ รัฐบาลได้ดําเนินการปรับปรุงสนามบินทั่วประเทศ เพิ่มศักยภาพการรองรับผู้โดยสาร จากเดิมปี 57 รองรับ 118 ล้านคน / ปี 64 เพิ่มเป็น 139 ล้านคน
ในส่วนของโครงสร้างพื้นฐานด้านดิจิทัล นายธนกรฯ ย้ําว่ารัฐบาลได้ให้ความสําคัญกับการลงทุนพัฒนาโครงสร้างพื้นฐานด้านดิจิทัลอย่างต่อเนื่อง ครอบคลุมถึงการพัฒนาเทคโนโลยี 5G ทั่วทุกภูมิภาคของประเทศ ประเทศไทยนับเป็นประเทศแรกๆ ในภูมิภาคอาเซียน ที่พร้อมเปิดประตูสู่โอกาส ในการเปลี่ยนผ่านสู่โลกดิจิทัล ทําให้การส่งผ่านข้อมูลรวดเร็วขึ้นมาก โดยในปี 2564 ความเร็วเฉลี่ยอินเตอร์เน็ตบ้านของไทย ที่ 308 ล้านบิทต่อวินาที (Mbps) ถือว่าแรงเป็นอันดับ 1 ของโลก
รัฐบาลไทย-ข่าวทำเนียบรัฐบาล-จัดทีมลาดตระเวนค้นหาผู้ติดเชื้อที่รอเตียง
วันศุกร์ที่ 9 กรกฎาคม 2564
จัดทีมลาดตระเวนค้นหาผู้ติดเชื้อที่รอเตียง
....
สถานการณ์โควิด-19 ขณะนี้ พบผู้ติดเชื้อจํานวนมาก โดยเฉพาะในพื้นที่ กทม. และปริมณฑล ทําให้เกิดปัญหาผู้ป่วยรอเตียงรักษา อยู่ที่บ้านเพิ่มขึ้น
.
รัฐบาล ได้ส่งทีมปฏิบัติการเชิงรุกออกลาดตระเวนลงพื้นที่ค้นหาผู้ติดเชื้อที่รอเตียงอย่างเร่งด่วน เพื่อรับตัวผู้ป่วยเข้าสู่ระบบรักษา โดยมีทีมประเมินระดับอาการผู้ป่วย ก่อนนําส่งต่อไป
.
โดยสถานะสถานพยาบาล ที่เป็น รพ.สนาม (ข้อมูล ณ 30 มิ.ย.64 ) มีประสิทธิภาพรองรับ ได้ดังนี้
- กระทรวงการอุดมศึกษา วิทยาศาสตร์ วิจัย และนวัตกรรม ปัจจุบันมีทั้งหมด 53 แห่ง
- กระทรวงกลาโหม สนับสนุนอาคารสถานที่ ให้กระทรวงสาธารณสุขดําเนินการ จํานวน 31 แห่ง
- ในส่วน กทม. ปัจจุบันมีทั้งหมด 10 แห่ง
.
ล่าสุด รัฐบาลได้หาพื้นที่ก่อสร้างโรงพยาบาลเพิ่ม ณ อาคาร Satellite 1 ท่าอากาศยานสุวรรณภูมิ ซึ่งมีศักยภาพและความพร้อม คาดว่าจะสามารถรองรับผู้ป่วยได้กว่า 5,000 คน
.
สําหรับผู้ป่วยโควิด-19 ท่านใดที่มีภูมิลําเนาอยู่ต่างจังหวัด หากประสงค์จะกลับไปรักษาตัวที่ภูมิลําเนา สามารถติดต่อได้ที่ สายด่วน 1330 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. เข้ารับมอบโล่ประกาศเกียรติคุณระดับแพลทินั่ม เป็นปีที่ 2 จากกิจกรรม “การรณรงค์ลดสถิติอุบัติเหตุจากการทำงานให้เป็นศูนย์” ประจำปี 2565
วันศุกร์ที่ 1 กรกฎาคม 2565
รฟม. เข้ารับมอบโล่ประกาศเกียรติคุณระดับแพลทินั่ม เป็นปีที่ 2 จากกิจกรรม “การรณรงค์ลดสถิติอุบัติเหตุจากการทํางานให้เป็นศูนย์” ประจําปี 2565
------------------------------------------------------
นางสาวสิริธิดา ธรรมกุล รองผู้ว่าการ (บริหาร) การรถไฟฟ้าขนส่งมวลชนแห่งประเทศไทย กระทรวงคมนาคม เป็นผู้แทน การรถไฟฟ้าขนส่งมวลชนแห่งประเทศไทย (รฟม.) เข้ารับมอบโล่ประกาศเกียรติคุณระดับแพลทินั่ม จากกิจกรรม “การรณรงค์ลดสถิติอุบัติเหตุจากการทํางานให้เป็นศูนย์” ประจําปี 2565 (Zero Accident Campaign 2022) โดยได้รับเกียรติจาก พลเอกประยุทธ์ จันทร์โอชา นายกรัฐมนตรี เป็นผู้มอบรางวัลดังกล่าว ณ ห้องรอยัล จูบิลี่ บอลรูม ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
ทั้งนี้ รฟม. ได้มีการรณรงค์อย่างต่อเนื่องให้พนักงาน และผู้ปฏิบัติงานทุกคน ทํางานโดยคํานึงถึงความปลอดภัย ทั้งต่อตนเองและคนรอบข้างเป็นสําคัญ จนสามารถลดสถิติอุบัติเหตุจากการให้เป็นศูนย์ และได้รับมอบโล่ประกาศเกียรติคุณระดับแพลทินั่ม จากสถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) (สสปท.) ซึ่งถือเป็นเป็นระดับชั้นสูงสุดของรางวัลดังกล่าว ต่อเนื่องเป็นปีที่ 2 ได้เป็นผลสําเร็จ ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-รัฐบาลเห็นชอบให้ไทยเสนอตัวเป็นเจ้าภาพจัด 3 เมกะอีเวนท์
วันจันทร์ที่ 22 พฤศจิกายน 2564
รัฐบาลเห็นชอบให้ไทยเสนอตัวเป็นเจ้าภาพจัด 3 เมกะอีเวนท์
วันพฤหัสบดีที่ 18 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบในหลักการให้ประเทศไทยเสนอตัวเป็นเจ้าภาพจัดการงานเมกะอีเวนท์ 3 รายการ ได้แก่ งาน Expo2028 ภูเก็ต ไทยแลนด์ ในปี 2571 งานมหกรรมพืชสวนโลกอุดรธานี ในปี 2569 และงานมหกรรมพืชสวนโลกนครราชสีมา ในปี 2572 โดยหากไทยได้รับเลือกเป็นเจ้าภาพทั้ง 3 งาน คาดว่าจะสามารถดึงดูดนักท่องเที่ยวเข้าร่วมงานได้กว่า 4.9 ล้านคน สร้างเงินสะพัดกว่า 49,231 ล้านบาท ผลักดันการเติบโตของจีดีพีได้กว่า 39,000 ล้านบาท และเกิดการจ้างงานกว่า 113,439 คน นอกจากนี้ ยังเป็นการกระตุ้นให้เกิดการพัฒนาและต่อยอดโครงสร้างพื้นฐานต่าง ๆ เพื่อรองรับนักเดินทางจากทั่วโลก ต่อเนื่องไปจนถึงการพัฒนาหลังการจัดงานให้เป็นพื้นที่เศรษฐกิจใหม่ในระยะยาวอีกด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปรับพื้นที่สนามบิน เป็น รพ.สนาม รองรับผู้ป่วยโควิด-19
วันอาทิตย์ที่ 22 สิงหาคม 2564
ปรับพื้นที่สนามบิน เป็น รพ.สนาม รองรับผู้ป่วยโควิด-19
วันพุธที่ 28 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดหาเตียงรองรับผู้ป่วยโควิด-19 เพิ่มเติม โดยเตรียมสร้าง รพ.สนาม ระดับสูง (สนามบินสุวรรณภูมิ) ณ อาคารเทียบเครื่องบินรองหลักที่ 1 ท่าอากาศยานสุวรรณภูมิ อ.บางพลี จ.สมุทรปราการ ตามแบบที่ศูนย์ปฏิบัติการฉุกเฉินด้านการแพทย์และสาธารณสุขเห็นชอบแล้ว โดย รพ. แห่งนี้ จะรองรับผู้ป่วยได้ 4,500 เตียง แบ่งเป็น เตียงผู้ป่วย ICU 940 เตียง ติดตั้งบริเวณชั้น 2 ของอาคาร พร้อมที่ทําการแพทย์ ส่วนเตียงผู้ป่วยสีเหลืองและเขียว จะอยู่บริเวณชั้น 3 และ 4 รวม 3,560 เตียง ทั้งนี้ คาดว่าจะเริ่มเปิดให้บริการได้ตั้งแต่เดือน ส.ค. นี้เป็นต้นไป นอกจากนี้ ยังมีพื้นที่บริเวณคลังสินค้า 4 ของท่าอากาศยานดอนเมือง ซึ่งสามารถใช้สร้าง รพ. สนามรองรับผู้ป่วยอาการไม่รุนแรงได้อีกประมาณ 2,000 เตียง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบขยายระยะเวลามาตรการยกเว้นอาการขาเข้าสินค้าที่มีความจำเป็นเนื่องจากสถานการณ์การแพร่ระบาดของโรคโควิด 19 ให้มีผลบังคับตั้งแต่วันที่ 1 เม.ย.-30 ก.ย. 2565
วันอังคารที่ 8 มีนาคม 2565
ครม. เห็นชอบขยายระยะเวลามาตรการยกเว้นอาการขาเข้าสินค้าที่มีความจําเป็นเนื่องจากสถานการณ์การแพร่ระบาดของโรคโควิด 19  ให้มีผลบังคับตั้งแต่วันที่ 1 เม.ย.-30 ก.ย. 2565
ครม. เห็นชอบขยายระยะเวลามาตรการยกเว้นอาการขาเข้าสินค้าที่มีความจําเป็นเนื่องจากสถานการณ์การแพร่ระบาดของโรคโควิด 19  ให้มีผลบังคับตั้งแต่วันที่ 1 เม.ย.-30 ก.ย. 2565
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 8 มี.ค.2565 ได้เห็นชอบในหลักการร่างประกาศกระทรวงการคลังรวม 3 ฉบับ ซึ่งเป็นการขยายระยะเวลามาตรการยกเว้นอากรขาเข้าสินค้าที่มีความจําเป็นเนื่องจากสถานการณ์การแร่ระบาดของโรคติดเชื้อไวรัสโคโรนา 2019 หรือ โควิด19 โดยให้มีผลบังคับตั้งแต่วันที่ 1 เม.ย.-30 ก.ย. 2565
สําหรับร่างประกาศกระทรวงการคลังทั้ง 3 ฉบับ ประกอบด้วย ร่างประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 (ฉบับที่...) ซึ่งมีสาระสําคัญเป็นการขยายระยะเวลาการยกเว้นอากรศุลการสําหรับของที่ใช้รักษา วินิจฉัย หรือป้องกันโรคโควิด 19
ฉบับที่2 ร่างประกาศกระทรวงการคลัง เรื่อง การลดอัตรากรและยกเว้นอากรศุลกากรตามมาตรา 12 แห่งพระราชกําหนดพิกัดอัตราศุลการ พ.ศ.2530 (ฉบับที่...) ซึ่งมีสาระสําคัญเป็นการขยายระยะเวลาการยกเว้นอากรศุลกากรสําหรับสินค้าหน้ากากชนิดที่ใช้ในห้องผ่าตัด หน้ากากกรองฝุ่น หมอกควัน หรือสารพิษ บรรดาที่อุปกรณ์เพื่อป้องกันภัยและหน้ากากกรองเชื้อโรค หน้ากากทางการแพทย์นอกจากหน้ากากชนิดที่ใช้ในห้องผ่าตัด
ฉบับที่3 ร่างประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อผลิตเป็นหน้ากาก (ฉบับที่...) ซึ่งมีสาระสําคัญเป็นการขยายระยะเวลาการยกเว้นอาการศุลกากร สําหรับของที่นําเข้ามาใช้ผลิตเป็นหน้ากากชนิดที่ใช้ในห้องผ่าตัด หน้ากากกรองเชื้อโรค หน้ากากทางการแพทย์นอกจากหน้ากากชนิดที่ใช้ในห้องผ่าตัดและหน้ากากกรองฝุ่น หมอกควัน หรือสารพิษ บรรดาที่เป็นอุปกรณ์เพื่อความปลอดภัย
------------------------